CS Știința Bacău s-a prezentat cu 11 sportivi la Campionatele Naționale de karate SKDUN pentru Seniori Tineret și Junioare ce a reunit, weekendul trecut, 650 de karateka reprezentând 40 de cluburi din țară. Din cei 11 competitori pregătiți de Adrian Loghin, nouă au urcat, cel puțin o dată, pe podium, totalizând 19 medalii: nouă de aur, patru de argint și șase de bronz, după cum urmează:
Radu Todiraș: locul 1 kata seniori dan.
Vlad Pește: locul 2 kumite shobu sanbon seniori -80 kg, locul 3 kumite shobu ippon seniori -80 kg.
Andra Novițchi: locul 2 kata senioare dan, locul 2 kumite shobu ippon senioare -58 kg, locul 3 kumite shobu sanbon senioare -58 kg,
Isabela Lamdeș: locul 3 kumite shobu ippon senioare -58 kg.
Bianca Dumitru: locul 1 kata tineret feminin dan, locul 1 kumite shobu ippon tineret feminin -58 kg, locul 1 kumite shobu sanbon tineret feminin -58 kg.
Mădălin Ciubăr: locul 1 kumite shobu ippon tineret masculin -70 kg, locul 3 kumite shobu sanbon tineret masculin -70 kg.
Luca Crăcea: locul 1 kumite shobu ippon tineret masculin -78 kg, locul 3 kumite shobu sanbon tineret masculin -78kg.
Robert Cicu: locul 1 kata juniori 3-1 kyu, locul 1 kumite shobu ippon juniori -73 kg, locul 1 kumite shobu sanbon juniori -73kg.
Cristian Gogonețu: locul 2 kumite shobu ippon juniori +73 kg, locul 3 kata juniori dan.
Naționalele s-au dovedit o verificare utilă pentru Știința înaintea Europenelor SKDUN ce vor avea loc în intervalul 12-14 aprilie, în Ungaria, la Debrecen, acolo unde băcăuanii vor deplasa un lot de opt sportivi care vor reprezenta România.